A maugrat de qué eth vestit, eth pientat e toti es auti preparatius entath balh l'auien costat a Kitty fòrça trabalh e fòrça copacaps, ara eth complicat vestit de tul l'estaue damb tanta naturalitat coma se totes es dentèles, es brodaries e es auti detalhs dera sua vestimenta non auessen exigit d'era e dera sua familha un solet instant d'atencion, tau que s'auesse neishut entre aqueth tul e aqueres dentèles, damb aqueth pientat naut apolidit damb ua ròsa e quauques huelhes ath torn…